ОБЛАСТЕН УПРАВИТЕЛ НА ОБЛАСТ ПЛЕВЕН	
	България, 5800 гр. Плевен, площад „Възраждане” №1
телефон: 00359 64 880 101, факс: 00359 64 801 072; e-mail: pleven_oblast@mail.bg	

ПРОЕКТ НА ДОГОВОР !
ПРОЕКТ: 
„Обща стратегия за устойчиво териториално развитие на трансграничния регион Румъния – България”, MIS-ETC Code 171 
Програма за трансгранично сътрудничество Румъния-България 2007-2013 г.

ДОГОВОР ЗА УСЛУГА № ГР......./ ............... г.

Днес, ……………... в гр. Плевен между:

1.	Областна администрация – Плевен, представлявана от Илиян Йончев - Областен управител на област с административен център град Плевен и Таня Вътева – За главен счетоводител, с постоянен адрес: гр. Плевен, пл. „Възраждане” 1, ет.4, БУЛСТАТ: 114125755, наричана по-долу ВЪЗЛОЖИТЕЛ от една страна 
И

..............................., ЕГН ..............., с постоянен адрес: гр. Плевен, ........................., наричан по-долу ИЗПЪЛНИТЕЛ,

	в изпълнение на Финансово Решение от Европейския фонд за регионално развитие № 1054B/09.02.2012 г. за изпълнение на проект: 2SR-1.2-1 „Обща стратегия за устойчиво териториално развитие на трансграничния регион Румъния – България” /„Common Strategy for Sustainable Territorial Development of the cross-border area Romania-Bulgaria”, MIS-ETC Code 171, финансиран от Програмата за трансгранично сътрудничество Румъния – България 2007 – 2013 г. чрез Европейския фонд за регионално развитие се сключи настоящият договор за следното:

І. ПРЕДМЕТ И СРОК НА ДОГОВОРА

Чл.1.(1) Настоящият договор се сключва на основание Закона за задълженията и договорите и е в изпълнение на проект: „Обща стратегия за устойчиво териториално развитие на трансграничния регион Румъния – България” /„Common Strategy for Sustainable Territorial Development of the cross-border area Romania-Bulgaria”/, MIS-ETC Code 171, с реф.№ 2SR-1.2-1, акроним „SPATIAL”, финансиран по Приоритетна ос 1, Ключова сфера на интервенция 1.2  по Програмата за трансгранично сътрудничество Румъния - България 2007 – 2013 г.
(2) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши като – „Архитект по проекта” следните дейности:

•	Ръководи и осъществява контрол върху всички дейности на проекта и предимно върху тези, свързани с пространственото планиране и разработването и одобряването на Районна устройствена схема на област Плевен (Регионална схема за пространствено развитие на област Плевен);

•	Контролира всички дейности на екипа за изпълнение и управление на проекта в Областна администрация – Плевен с цел да се постигнат резултатите по проекта в рамките на фиксираните крайни срокове. 
•	Поддържа постоянни контакти с избраните изпълнители, наблюдава и контролира
напредъка по изпълнението на договорите, участва в отварянето на подадените оферти.

•	участват в срещи и публични обсъждания относно въпроси, свързани с
         териториалното и пространственото планиране на територията на област Плевен.  

•	Редовно докладва, устно или писмено, на Областния управител на област Плевен за изпълнението на дейностите по проекта.

•	 Изготвя приемо-предавателни протоколи (доклади за изпълнение), в които включва описание на дейностите по управление и изпълнение на проекта.

(3) ИЗПЪЛНИТЕЛЯТ ще извърши дейностите по чл.1 за срок до приключване на проекта на 09.02.2014 г. 

ІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.2. ВЪЗЛОЖИТЕЛЯТ има право:
1. да получи услугите във вида и срока, уговорени в този договор;
2. да се информира за действията по изпълнение на договора;
3. да дава указания и осъществява текущ контрол по изпълнението на дейностите, предмет на договора, без с това да накърнява оперативната самостоятелност на ИЗПЪЛНИТЕЛЯ.
Чл.3. ВЪЗЛОЖИТЕЛЯТ се задължава:
1. да заплати на ИЗПЪЛНИТЕЛЯ уговореното възнаграждение;
2. да осигури на ИЗПЪЛНИТЕЛЯ съдействието и информацията, необходими му за качественото извършване на възложените му задачи.

ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.4. ИЗПЪЛНИТЕЛЯТ има право:
1. да получи уговореното в настоящия договор възнаграждение;
2. да иска от ВЪЗЛОЖИТЕЛЯ необходимото съдействие и информация за извършване на възложените му услуги.
Чл.5. ИЗПЪЛНИТЕЛЯТ се задължава:
1. да положи необходимата професионална грижа и компетентност за качествено извършване на дейностите точно и добросъвестно в уговорения вид и срок;
2. да представя на ВЪЗЛОЖИТЕЛЯ ежемесечни приемо-предавателни протоколи (доклади за изпълнение) в които включва описание на дейностите по управление и изпълнение на проекта;
4. да не прави достояние на трети лица информация, предоставена от ВЪЗЛОЖИТЕЛЯ, както и станала му известна при или по повод изпълнението на този договор, когато се засягат законни интереси на ВЪЗЛОЖИТЕЛЯ.
5. в случай на удължаване на срока на проекта, да продължи изпълнението на задълженията си по настоящия договор, до окончателното изпълнение на дейностите по проекта, като за това ВЪЗЛОЖИТЕЛЯ не дължи заплащане на допълнително възнаграждение извън посоченото в настоящия договор.
6. да не се отклонява от възложеното от ВЪЗЛОЖИТЕЛЯ, да уведомява последния за възникнали проблеми по изпълнението.

ІV. ВЪЗНАГРАЖДЕНИЕ

Чл.6.(1) За точното изпълнение на договорните си задължения, ВЪЗЛОЖИТЕЛЯТ приема да изплаща, а ИЗПЪЛНИТЕЛЯТ да получава, възнаграждение в размер на 9500 euro с левова равностойност от 18580.10 лв. за целия период на договора от бюджета на проект с реф.№ 2SR-1.2-1 „Обща стратегия за устойчиво териториално развитие на трансграничния регион Румъния – България”, бюджетна линия IV.4.2.1.
(2) Възнаграждението ще се изплаща на базата на приемо-предавателни протоколи (доклади за изпълнение), подписани и утвърдени от ВЪЗЛОЖИТЕЛЯ, които включват описание на дейностите за управление и изпълнение на проекта. В сумата са включени дължимите осигуровки и са за сметка на бюджета на проект „Обща стратегия за устойчиво териториално развитие на трансграничния регион Румъния – България”.

Чл.7.	Всички плащания на възнаграждения по договора ще се извършат в левова равностойност по банков път. Банковите такси по превода са за сметка на ВЪЗЛОЖИТЕЛЯ. 

V. КОМАНДИРОВКИ И СОЦИАЛНО ОСИГУРЯВАНЕ

Чл.8.(1) Средствата за командировки на ИЗПЪЛНИТЕЛЯ в страната и чужбина за пътни, дневни и квартирни пари са включени в стойността на предвиденото възнаграждение по чл.6 на настоящия договор. 
 (2) За извършените командировъчни разходи от страна на ИЗПЪЛНИТЕЛЯ се представят разходооправдателни документи. 
Чл.9. Общественото осигуряване на ИЗПЪЛНИТЕЛЯ се извършва по реда на Кодекса за социалното осигуряване. 

VІ. ОТГОВОРНОСТ И ПРЕКРАТЯВАНЕ НА ДОГОВОРА

Чл.10.(1) При виновно неизпълнение на задължение по този договор неизправната страна дължи на изправната неустойка в размер на 2%/два процента/ върху стойността на реално изплатеното възнаграждение по договора.
 (2) Ако вредите, претърпени от изправната страна са в по-голям размер от неустойката, изправната страна има право да търси по съдебен ред обезщетение за разликата, в съответствие с общите правила на гражданското законодателство.
(3) Ако ИЗПЪЛНИТЕЛЯТ е изпълнил част от дейността и по - нататъшното изпълнение се окаже невъзможно поради причини, за които ИЗПЪЛНИТЕЛЯТ или ВЪЗЛОЖИТЕЛЯТ не отговарят, ИЗПЪЛНИТЕЛЯТ има право да иска такава част от възнаграждението по чл. 6, ал. 1 от договора, отговарящо на изпълнената част от услугата.

Чл.11.(1) Настоящият договор се прекратява:
1. с изтичането на срока му;
2. по взаимно съгласие на страните, изразено в писмена форма;
3. при настъпване на обективна невъзможност за изпълнение на възложената работа.
4. при констатирано неизпълнение на задълженията на някоя от страните;
5. при прекратяване на основното правоотношение между Изпълнителя и Възложителя. 
(2) Договорът може да бъде предсрочно прекратен от която и да е от страните с едномесечно писмено предизвестие, отправено до ответната страна.
(3) Всяка от страните има право едностранно да развали договора, ако насрещната страна виновно не изпълнява свое задължение по него. Прекратяването се извършва чрез писмено уведомление на изправната страна, отправено до другата страна.

	VІІ. ЗАКЛЮЧИТЕЛНИ РАЗПОРЕДБИ

Чл.12.  Нищожността на някоя клауза от договора не води до нищожност на друга клауза или на договора като цяло.
Чл.13. Договорът може да бъде изменян само по взаимно съгласие на страните, направено писмено.
Чл.14. За всичко, неуредено от настоящия договор, се прилагат съответните разпоредби на гражданското законодателство на Република България.

Договорът се сключи в три еднообразни екземпляра - един за ИЗПЪЛНИТЕЛЯ и два за ВЪЗЛОЖИТЕЛЯ. 

ПРИЛОЖЕНИЯ:
1.	Техническо задание за архитект по проекта;

ЗА ВЪЗЛОЖИТЕЛ:						ИЗПЪЛНИТЕЛ:

..............................
ИЛИЯН ЙОНЧЕВ	 ................................		
Областен управител на 		                             „Архитект по проекта”
област Плевен

...............................
Таня Вътева
Директор на Дирекция АПОФУС и 
За Главен счетоводител